નોટબંધી પર નિવેદન આપતાં પીએમ નરેન્દ્ર મોદીએ કહ્યું કે, દેશમાં મોટા પાયે સફાઇનું કામ ચાલી રહ્યું છે. અત્યાર સુધી આપણો દેશ ગંદકીની દુર્ગંધમાં સપડાયેલો હતો. સફાઇ ચાલતી હોય ત્યારે થોડી તકલીફ પડે, પરંતુ સફાઇ કાર્ય પૂર્ણ થયા બાદ પરિસ્થિતિ વધુ સારી જ થવાની છે. હું પણ દેશના સફાઇ અભિયાન પર છું. યોજના બનાવતી વખતે વિચાર્યું નહોતું કે, લોકો કઇ રીતે અને કોનો સાથ આપશે. અમુક લોકો અપ્રામાણિક લોકોને બચાવવાનો ઉપાયો શોધી રહ્યાં છે, તેમને બચાવવા માટે જુદી-જુદી ટેકનિક અપનાવવામાં આવી રહી છે.